टाइगर श्रॉफ ने आंख पर पट्टी बांध लगाई राउंड किक तो हुआ कुछ ऐसा...वीडियो देख अक्षय कुमार भी रह जाएंगे हैरान  
टाइगर श्रॉफ ने अलग अंदाज में पूरा किया बोटल कैप चैलेंज
टाइगर श्रॉफ का वीडियो सोशल मीडिया पर हुआ वायरल
बॉलीवुड एक्टर का वीडियो देख फैंस हुए हैरान
बॉटल कैप चैलेंज (Bottle Cap Challenge) सोशल मीडिया पर इन दिनों काफी प्रचलित हो रहा है. इस चैलेंज के तहत व्यक्ति को राउंड किक से बोतल का ढक्कन खोलना होता है. बॉलीवुड सेलेब्स में इस चैलेंज को एक्टर अक्षय कुमार ने स्वीकारते हुए दमदार वीडियो शेयर किया था. लेकिन अब सोशल मीडिया पर वायरल हो रहे एक वीडियो ने सुपस्टार अक्षय कुमार को भी पीछे छोड़ दिया है. सोशल मीडिया पर छाया हुआ यह वीडियो बॉलीवुड में एक्शन सीन्स के मास्टर टाइगर श्रॉफ (Tiger Shroff) का है. दरअसल, इस वीडियो में टाइगर श्रॉफ (Tiger Shroff) ने बाकी लोगों से अलग चैलेंज को आंखों पर पट्टी बांध कर पूरा किया है. टाइगर श्रॉफ (Tiger Shroff) का यह वीडियो देखने में काफी दमदार लग रहा है, जिसे टाइगर श्रॉफ ने खुद अपने इंस्टाग्राम एकाउंट से शेयर किया है. 
Wellll since everybodys showing off... Inspired by the great @donnieyenofficial! Yo @beyounick is this good enough? Looking good ritesh sir #goodoldspideysense # @riteishd @thedinomorea #bottlecapchallenge
A post shared by  Tiger Shroff (@tigerjackieshroff) on Jul 3, 2019 at 10:01pm PDT
टाइगर श्रॉफ  (Tiger Shroff) इस वीडियो में आंख पर पट्टी बांधकर बोतल पर किक मारते हैं और इसका ढक्कन बिना बोतल गिरे ही खुल जाता है. खास यह है कि आंख पर पट्टी बांधकर भी टाइगर श्रॉफ ने इस चैलेंज को काफी अच्छे से पूरा किया है. वीडियो को सोशल मीडिया पर शेयर करते हुए टाइगर श्रॉफ ने लिखा 'हालांकि सभी शो-ऑफ करने में लगे हुए थे. डॉनी येन से प्रेरित हुआ.' टाइगर श्रॉफ ने अपने कैप्शन में बताया कि वीडियो बनाने के लिए वह डॉनी येन से प्रेरित हुए थे. टाइगर श्रॉफ के इस वीडियो पर उनके दोस्तों और फैंस ने उनकी खूब तारीफ की. 
बता दें कि  टाइगर श्रॉफ (Tiger Shroff) को हर बार उनके जबरदस्त एक्शन सीन और स्टंट्स के लिए जाना जाता है. टाइगर श्रॉफ (Tiger Shroff) हाल ही में करण जौहर की फिल्म 'स्टूडेंट ऑफ द ईयर 2' में नजर आए थे. इस फिल्म में उनके साथ बॉलीवुड एक्ट्रेस अनन्या पांडे और तारा सूतारिया भी दिखाई दी थीं. इसके अलावा टाइगर श्रॉफ जल्द ही सिद्धार्थ आनंद के डायरेक्शन में तैयार हुई फिल्म 'फाइटर्स' में भी नजर आएंगे.